18.4.2013:

Vážení návštevníci,

Združenie pre urbanizmus a územné plánovanie na Slovensku pre Vás pripravilo nový typ výstavy Land-Urbia 2013. Výstava sa koná pod záštitou Národnej rady SR výrob pre poľnohospodárstvo a životné prostredie, pod záštitou MDVRR SR a tiež pod záštitou ZMOS.

Na výstave svoje úspechy v územnom rozvoji prezentujú najmä mestá a obce, napr. mesto Košice, Martin, Nitra i Nová Dubnica. Na výstave svoje koncepty rozvoja a projekty prezentujú odborné organizácie, univerzity a projektové ateliéry. Na výstave môžete vidieť diela ocenené v rámci Ceny Dušana Jurkoviča, Ceny časopisu ARCH, Ceny Emila Belluša, ale tiež tvorbu zahraničných autorov. Uvedené diela si môžete prezrieť v pavilóne M1.

Vážení návštevníci,

výstava Land-Urbia 2013 Vám ponúka priamu účasť na odborno-vedeckej konferencii, ktorá je venovaná príprave novej legislatívy, najmä stavebnému zákonu a zákonu o ochrane prírody a krajiny. Máte možnosť celý deň na túto tému diskutovať so zástupcami ministerstva dopravy, kultúry a životného prostredia, a to priamo na konferencii v pavilóne M1.

Vážení návštevníci,

Na záver dnešného dňa sa v rámci výstave Land-Urbia 2013 uskutoční koncert bratislavskej skupiny Mária Mladosievičová Band. V skupine účinkujú: Mária Mladosievičová – spev, Michal Valluš – gitara, Martin Kalivoda – klávesové nástroje, Samuel Maco – basová gitara, Tomáš Lenč – bicie nástroje, Lenka Molčányiová – saxofón. Koncert začína o 16.30. hod. v pavilone M1.

Na koncert Vás pozýva Združenie urbanistov.

19.4.2013

Vážení návštevníci,

Združenie pre urbanizmus a územné plánovanie na Slovensku pre Vás pripravilo nový typ výstavy Land-Urbia 2013. Výstava je venovaná urbanistickej tvorbe, územnému plánovaniu a tvorbe krajiny. Na Výstave sa prezentujú niektoré mestá a obce, napr. mesto Košice, Martin, Nitra i Nová Dubnica. Koncepcie rozvoja a projekty prezentujú odborné organizácie, univerzity a projektové ateliéry. Na výstave môžete vidieť diela ocenené na rôznych výstavách, napr. Cena Dušana Jurkoviča, Cena Emila Belluša, Cena za krajinu apod. Prínosom výstavy sú diela zahraničných autorov z viacerých krajín, napr. Nemecko, Rakúsko, Česko, Maďarsko. Uvedené diela si môžete prezrieť v pavilóne M1.

Vážení návštevníci,

výstava Land-Urbia 2013 Vám ponúka priamu účasť na odborno-vedeckej konferencii, ktorá je dnes venovaná diskusii o identite. Odborníci diskutujú o tom, čo je identita, či je identita dôležitá, aký má význam v území, ako prezentovať identitu, ako ju využiť v rozvoji územia apod. Chránia si mestá a obce svoju identitu? Máte možnosť spolu s hosťami výstavy Land-Urbia diskutovať na tému "identita v územi" , máte možnosť klásť otázky akademikom, projektantom, pozvaným zahraničným hosťom a odborníkom z praxe, medzi hosťami je napr. hlavná architektka mesta Bratislavy Ingrid Konrád, sociológ Ľubomír Falťan, ekológ Mikuláš Huba, architekt prof. Robert Špaček z Fakulty architektúry, Johannes Schaffer z Viedne, Dietmar Scholich z Hanoveru, Barbara Vojvodíková z Ostravy, Alena Kubová-Gauché z Lyonu, Zsuzsa Illyés z Budapšešti a ďalší renomovaní odborníci. Téme "identita" je venovaný celý dnešný deň. Diskutovať s odborníkmi môžete priamo na konferencii v pavilóne M1.

Vážení návštevníci,

Na záver dnešného dňa Združenie pre urbanizmus a územné plánovanie na Slovensku pre Vás pripravilo hudobný bonbónik: Trnavské kvarteto a malé barokové skladby. Kvarteto hrá v zložení: Katarína Zacharová – prvé husle, Milan Horák – druhé husle, Ľubomír Škumát – viola, Jaroslav Kaba – violončelo. Koncert začína o 16.30 hod.

20.4.2013

Vážení návštevníci,

Združenie pre urbanizmus a územné plánovanie na Slovensku pre Vás pripravilo nový typ výstavy Land-Urbia 2013. Výstava je venovaná urbanistickej tvorbe, územnému plánovaniu a tvorbe krajiny. Na Výstave sa prezentujú niektoré mestá a obce, napr. mesto Košice, Martin, Nitra i Nová Dubnica. Koncepcie rozvoja a projekty prezentujú odborné organizácie, univerzity a projektové ateliéry. Na výstave môžete vidieť diela ocenené, zaujímavé, inšpiratívne, inovatívne. Uvidíte diela ocenené v súťaži Cena Dušana Jurkoviča, Cena Emila Belluša, Cena časopisu ARC, Cena za krajinu apod. Prínosom výstavy sú diela zahraničných autorov z viacerých krajín. Výstavu nájdete v pavilóne M1.

Vážení návštevníci,

výstava Land-Urbia 2013 Vám ponúka priamu účasť na odborno-vedeckej konferencii, ktorá je venovaná ochrane, záchrane a plánovaniu identity v území. V rámci konferencie odznejú bloky prednášok o hodnotách identity krajiny, o identite v sídlach, o podpore identity urbánnym detailom. Prednášať budú poprední odborníci na uvedené témy, napr. Klára Salzman z Plzne, Michael Hardman, z City University v Birminghame, Jana Gregorová z Fakulty architekteúry STU, hlavná architektka Košíc Petronela Királyová, z Ústavu manažmentu STU Matej Jaššo, hlavný architekt mesta Banská Bystrica Ľubomír Keleman a iní. Prednášky budú venované najmä pozitívnym riešeniam v území, ktoré nie len podporujú identitu územia, ale majú vplyv na rozvoj územia a na podporu vzťahov. Prednáškam je venovaný celý dnešný deň. Diskutovať s odborníkmi v rámci konferencie môžete priamo na konferencii v pavilóne M1.

Vážení návštevníci,

Na záver dnešného dňa Združenie pre urbanizmus a územné plánovanie na Slovensku pre Vás v rámci výstavy Land-Urbia 2013 pripravilo skutočný hudobný bonbónik: Jazz v podaní popredného jazzového klaviristu Vojtecha Eckerta a jeho partnerky, jazzovej speváčky Dany Vrchovskej, obaja z Prahy. Príďte si vychutnať špičkový jazz od špičkových muzikantov do pavilónu M1 o 16.30 hod.

21.4.2013

Vážení návštevníci,

Združenie pre urbanizmus a územné plánovanie na Slovensku pre Vás pripravilo nový typ výstavy Land-Urbia 2013. Výstava je venovaná urbanistickej tvorbe, územnému plánovaniu a tvorbe krajiny. Na Výstave sa prezentujú niektoré mestá a obce, napr. mesto Košice, Martin, Nitra i Nová Dubnica. Koncepcie rozvoja a projekty prezentujú odborné organizácie, univerzity a projektové ateliéry. Na výstave môžete vidieť diela ocenené, zaujímavé, inšpiratívne, inovatívne. Uvidíte diela ocenené v súťaži Cena Dušana Jurkoviča, Cena Emila Belluša, Cena časopisu ARC, Cena za urbanizmus, Cena za krajinu apod. Prínosom výstavy sú diela zahraničných autorov z viacerých krajín. Výstavu nájdete v pavilóne M1.

Vážení návštevníci,

výstava Land-Urbia 2013 Vám ponúka priamu účasť na odborno-vedeckej konferencii, ktorá je venovaná ochrane, záchrane a plánovaniu identity v území. I dnes v rámci konferencie odznejú prednášky o rozvoji územia. Prezentované budú konkrétne príklady, ktoré sú inovatívne a môžu byť tiež inšpiratívne pre mestá a obce v pripravovanom plánovaní územia v období 2014-2020. Prednášať budú poprední odborníci na uvedené témy, napr. Dr. Juraj Silvan ekonomický geograf, Viera Šottníková z útvaru hlavného architekta mesta Martin, akademickí pracovníci ako Peter Rakšányi, Vladimír Ondrejíčka, Dušan Šebo, ale i odborníci z praxe, ako architekt Jozef Istenes a architekt Peter Žalman. V závere konferencie sa účastníkom prihovorí hlavný architekt mesta Nitra, pán Jozef Hrozenský. Prednášajúcim môžete klásť otázky a diskutovať s nimi priamo na konferencii v pavilóne M1.

Vážení návštevníci,

energia, radosť a spontánnosť sála zo skupiny Bluesraiders z Bratislavy. V rámci výstavy Land-Urbia 2013 privítame skupinu Bluesraiders v pavilóne M1 o 14.00 hod. Príďte si vypočuť týchto mladých, nádejných, dynamických muzikantov. Na koncert skupiny Bluesraiders Vás pozýva Združenie pre urbanizmus a územné plánovanie na Slovensku.